নেমুরেরু মোরি নো মিচিকো

নেমুরেরু মোরি নো মিচিকো (জাপানি: 眠れる森のミチコ) হলো ইউজিরো কোসেকি পরিচালিত একটি জাপানি পিংক চলচ্চিত্র।

 সারসংক্ষেপ 
২০২০ সালের ২৫ সেপ্টেম্বর চলচ্চিত্রটি  একটি আদিরসাত্মক চলচ্চিত্র হিসেবে প্রেক্ষাগৃহে মুক্তি পায়上野オークラ劇場『上野オークラ劇場9月映画新作ラインナップVol.152』（2020年9月）3頁। প্রাপ্তবয়স্ক সংস্করণে এর শিরোনাম ছিল ইয়োগারির বন: উত্তপ্ত নারীরা।

২০২০ সালের ১৬ অক্টোবর, ওপি পিকচার্স প্লাস ফেস্ট ২০২০-এ  চলচ্চিত্রটির R15+ সংস্করণ নেমুরেরু মোরি নো মিচিকো শিরোনামে সম্পাদনা করে পুনরায় প্রদর্শন করা হয়।

পরিচালক ইউজিরো কোসেকি তার পরিচালনায় প্রথম চলচ্চিত্র সুনদেরে মুসুমে: অকুতে না হাচিমেই-এ প্রধান চরিত্রে অভিনয় করা, আবে মিকাকোর সঙ্গে প্রায় এক বছর পর এই ছবিতে আবারও কাজ করেন। চলচ্চিত্রটির পরিকল্পনা ২০১৯ সালের কোনো এক সময়ে মাথায় আসে এবং সেই বছরের সেপ্টেম্বর নাগাদ টোকিওর সাসাজুকা অঞ্চলের সাইজেরিয়া রেস্টুরেন্টে বসে চিত্রনাট্যকার হিরোকো ফুকাসাওয়ার সঙ্গে একাধিকবার গল্পের খসড়া তৈরি করা হয়上野オークラ劇場『上野オークラ劇場9月映画新作ラインナップVol.152』（2020年9月）4頁।

২০২০ সালের মার্চ মাসের শেষ দিকে চলচ্চিত্রটির শুটিং শুরু হয় । মোট তিন দিনের শুটিং সূচি থাকলেও, প্রথম দিনেই তুষারপাতের কারণে সূচিত পরিবর্তন আনতে হয়। শেষ দিনে, মধ্যরাত তিনটায় গিয়ে শুটিং শেষ হয়।

২০২১ সালের জুন মাসে ঘোষিত পিংক চলচ্চিত্র শ্রেষ্ঠ দশ ২০২০ তালিকায় চলচ্চিত্রটি প্রথম স্থান অধিকার করে।

২০২১ সালের সেপ্টেম্বর মাসে, এটি স্টারবোর্ড কোম্পানির ব্যানারে রিনগিও-নো ইয়োমে: নিখুত দেহের উত্তাপ  শিরোনামে ডিভিডি আকারে প্রকাশিত হয়।

 কাহিনিসংক্ষেপ 
হামাসাকি তোমোকি বিশ্ববিদ্যালয় থেকে স্নাতক করার পর চাকরি খোঁজার প্রচেষ্টায় ব্যর্থ হয়। ‘গ্যাপ ইয়ার’ পার হওয়ার পরও সে কোনো চাকরি পায় না এবং হতাশায় ডুবে যায়। একদিন আত্মহত্যার উদ্দেশ্যে সে একটি পাহাড়ি জঙ্গলে যায়, কিন্তু সেখানে সে বনভূমি কাটার কাজে নিয়োজিত শ্রমিকদের সঙ্গে দেখা হয় এবং পরে সেই দলেই কাজ শুরু করে। সেখানেই সে ইয়ামাদা মিচিকোর সঙ্গে (এক নারী সহকর্মী) পরিচিত হয়  যে নিজে এক অজানা গোপন তথ্য লুকিয়ে রেখেছে।
 চরিত্রাবলি 

 সাকুমা ফরেস্ট্রি কোম্পানি 
জাপানের ইওয়াকি শহরের একটি বন-সম্পর্কিত সংস্থা। তারা গাছ কাটার পাশাপাশি পুনঃরোপণ, আগাছা পরিষ্কার ইত্যাদি কাজ করে থাকে। এই প্রতিষ্ঠানে কোনো ডরমিটরি না থাকায় নবীন কর্মীরা সাধারণত মালিক বা সিনিয়রদের বাড়িতে থাকেন। তবে, নতুনদের বেশিদিন টিকে না থাকা প্রতিষ্ঠানটির অন্যতম সমস্যা।

 ইয়ামাদা মিচিকো
 অভিনয়ে — আবে মিকাকো
 নতুন নিয়োগপ্রাপ্ত শ্রমিক। বন কাটা চলাকালীন সে তোমোকির সঙ্গে পরিচিত হয়। সে আসলে সাবেক আন্ডারগ্রাউন্ড আইডল গ্রুপ "মোমোইরো পিওর হার্ট"-এর সদস্য—আইনো মিকু। আয় কম ও ছুটির দিনেও স্ট্রিমিং এবং সোশ্যাল মিডিয়া আপডেটের চাপ সহ্য করতে না পেরে সে চাকরি ছেড়ে দেয়। টেলিভিশনে গাছ কাটার দৃশ্য দেখে তার ভালো লাগে এবং সে বন শ্রমিক হিসেবে কাজ শুরু করে। সাধারণত তার মনমরা স্বভাব, অতীত নিয়ে আলোচনা পছন্দ করে না, তবে সিদ্ধান্ত নিতে দেরি করে না।

 হামাসাকি তোমোকি
 অভিনয়ে — কানি মাসামিৎসু
 হঠাৎ পরিচয়ের সূত্র ধরে সাকুমা কোম্পানিতে কাজে যোগ দেয়। বন শ্রমে তার কোনো আগ্রহ নেই। চাকরি খোঁজার প্রচেষ্টায় ব্যর্থ হয়ে উদাসীন হয়ে পড়ে। টোকিওতে বিশ্ববিদ্যালয় শেষ করে অস্থায়ী চাকরি করছিল।

 ফুকামাচি কাজুয়া
 অভিনয়ে — হোসোকাওয়া ইয়োশিও
 অভিজ্ঞ বনশ্রমিক, মিচিকো ও তোমোকির সিনিয়র। কথা বলায় হালকা মেজাজের এবং প্রায়ই অপ্রয়োজনীয় কথা বলে। নতুনদের প্রশিক্ষণ দিতে পছন্দ করে, এবং জোরে গলায় বোঝাতে চায়। একা থাকে।

 ইগারাশি কেনজি
 অভিনয়ে — ইশিকাওয়া ইউয়া
 অভিজ্ঞ বনশ্রমিক। মিচিকো ও তোমোকির সিনিয়র। গৃহহীন তোমোকিকে নিজের বাড়িতে আশ্রয় দেয়। খুব বেশি কথা বলে না এবং স্ত্রীর সঙ্গে ঝগড়া লেগেই থাকে, তবে রাতে তাদের সম্পর্ক ভালো। স্ত্রীর পৈতৃক স্ট্রবেরি খামার নেওয়ার কথা ভাবছে।

 সাকুমা কিয়োশি
 অভিনয়ে — শিনরাবানশো
 সাকুমা ফরেস্ট্রির প্রধান। উদার ও স্পষ্টভাষী একজন প্রবীণ ব্যক্তি, যার নাতি-নাতনি আছে। তার বাড়ি বড় হওয়ায় তিনি মিচিকোদের থাকার সুযোগ দেন। তোমোকিকে তিনি বলেছিলেন—"বনশ্রম হচ্ছে সবচেয়ে বিপজ্জনক কাজ। মরতে চাইলে এটাতে এসো, কষ্ট করে আত্মহত্যা করার দরকার নেই", এবং হাসতে হাসতে চাকরিতে ডাকেন।

 অন্যান্য চরিত্র 

 গোতো আন্না
 অভিনয়ে — তানিকা সায়া
 আইনো মিকুর (অর্থাৎ মিচিকোর) একজন বড় ভক্ত। তার অনুসন্ধানে মিচিকোর বর্তমান অবস্থান খুঁজে বের করে। আইনো মিকু তার জীবন বদলে দিয়েছিল। বর্তমানে টোকিওতে থাকে। পছন্দের তারকাকে সামনে পেয়ে নার্ভাস হয়ে পড়ে। চেকি (আইডলদের সঙ্গে তোলা ছবি) ভালোভাবে তুলতে পারে বলে সে ফটোগ্রাফি স্কুলে ভর্তি হয়েছে।

 ইগারাশি এরিকো
 অভিনয়ে — কিমিতো আয়ুমি
 ইগারাশি কেনজির স্ত্রী। কথাবার্তায় তীক্ষ্ণ ও সাহসী। তার বাবা একজন স্ট্রবেরি চাষি।

 টীকা 

 বহিঃসংযোগ 


 তথ্যসূত্র 

বিষয়শ্রেণী:জাপানি পর্নোগ্রাফিক চলচ্চিত্র
বিষয়শ্রেণী:২০২০-এর চলচ্চিত্র
বিষয়শ্রেণী:পিংক চলচ্চিত্র